次韵程泰之酴醾
作者：王十朋
朝代：宋

paragraphs: 青春果作堂堂去，啼鳥喚春春不住。
明珠萬顆玉爲錢，欲買風光嗟已莫。
蓬山地冷花木稀，祗有寒梅已先雨。
誰遣虬枝上高架，稍覺雲陰覆行路。
雨餘景物猶未佳，葉底精神不多露。
鼻觀疑聞班馬香，姿比何郎更風度。
平生惜春如惜別，老眼待花如待哺。
幽亭相對止三人，草草杯盤爲花具。